**Predlog – druga obravnava:**

Na podlagi 4. člena Zakona o pogrebni in pokopališki dejavnosti (Uradni list RS, 62/2016), 3. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16 in 15/17 – odl. US) in 16. člena Statuta Občine Sveta Trojica v Slovenskih goricah (MUV, št. 22/10 , 12/14 in UGSO, št. 57/2017) je Občinski svet Občine Sveta Trojica v Slovenskih goricah, na svoji ... redni seji, dne ……..2018, sprejel

# ODLOK

# O POKOPALIŠKEM REDU V OBČINI SVETA TROJICA V SLOVENSKIH GORICAH[[1]](#footnote-1)

**1 Splošne določbe**

1. člen

(vsebina odloka)

(1) S tem odlokom Občina Sveta Trojica v Slovenskih goricah (v nadaljevanju: občina) določa:

* način zagotavljanja 24-urne dežurne službe;
* način izvajanja pogrebne slovesnosti;
* storitve pokopališko pogrebnega moštva, ki se lahko zagotavljajo na posameznem pokopališču;
* osnovni obseg pogreba;
* način in čas pokopa;
* način pokopa, če je plačnik občina;
* možnost pokopa zunaj pokopališča, z določitvijo prostora;
* obratovanje mrliških vežic;
* obseg prve ureditve groba;
* vzdrževanje reda, čistoče in miru na pokopališču;
* način oddaje grobov v najem;
* postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču;
* zvrsti grobov;
* okvirni tehnični normativi za grobove;
* mirovalno dobo za grobove;
* enotni cenik uporabe pokopališča, pokopaliških objektov in naprav ter druge pokopališke infrastrukture;
* pogrebno pristojbino, ki jo lahko določi občina za izvedbo pogreba na posameznem pokopališču, in ki jo upravljavcu pokopališča plača izvajalec pogreba;razmerje grobnine za posamezno vrsto groba glede na enojni grob;
* druga vprašanja pogrebne in pokopališke dejavnosti ter uporabnikov.

(2) V odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

1. člen

 (pogrebna in pokopališka dejavnost)

(1) Pogrebna dejavnost obsega zagotavljanje 24-urne dežurne službe, ki je obvezna občinska gospodarska javna služba. Za izvajanje 24. urne dežurne službe občina podeli koncesijo po postopku in na način kot je to določeno s koncesijskim aktom.

(2) 24-urna dežurna služba obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe, vključno z uporabo le-teh, če zakon ne določa drugače.

(3) Pogrebna dejavnost, ki se izvaja na trgu, obsega naslednje storitve:

- prevoz pokojnika, ki ga ne zagotavlja 24-urna dežurna služba;

- pripravo pokojnika;

- upepelitev pokojnika;

- pripravo in izvedbo pogreba.

(4) Pokopališka dejavnost obsega upravljanje ter urejanje pokopališč in jo zagotavlja občina.

1. člen

(upravljavec pokopališč)

(1) Na območju Občine je pokopališče Sveta Trojica v Slovenskih goricah.

(2) Upravljavec pokopališča je Občina Sveta Trojica v Slovenskih goricah.

(3) Upravljanje pokopališča obsega zagotavljanje urejenosti pokopališča, izvajanje investicij in investicijskega vzdrževanja, oddajo grobov v najem, vodenje evidenc ter izdajanje soglasij v zvezi s posegi na območju pokopališč.

(4) Občina lahko za izvajanje določenih nalog v zvezi z upravljanjem pokopališča izbere izvajalca pogrebne dejavnosti v skladu s predpisi o javnem naročanju.

1. člen

**(splošna ureditev pokopališč)**

(1) Pokopališče mora biti primerno ograjeno.

(2) Upravljavec mora na pokopališču zagotoviti dovolj urejenih prostorov za odlaganje odpadkov, ustrezno mrežo za oskrbo z vodo in odvoz komunalnih odpadkov, lahko pa zagotovi tudi ozvočenje in osvetlitev.

(3) Upravljavec je dolžan pokopališče z vsemi napravami urejati in vzdrževati kot dober gospodar.

(4) Upravljavec je dolžan iz naslova grobnin zagotoviti redno tekoče in investicijsko vzdrževanje infrastrukturnih objektov in naprav ter druge pokopališče infrastrukture, skupnih glavnih poti, zelenic, dreves, grmovnic, živih mej, odvoz odpadkov, porabo vode, elektrike, nadzorno službo, storitve informacijske pisarne in druga vzdrževalna dela, predvsem pa urejenih prostorov za odpadke, vodovodnih naprav in ograj na območju pokopališča, tako da je omogočena njihova nemotena uporaba v skladu z letnimi plani urejanja in vzdrževanja pokopališča, ki jih sprejme občina.

1. člen

 (izrazi)

Izrazi uporabljeni v tem odloku imajo enak pomen kot je določeno v zakonu, ki ureja pogrebno in pokopališko dejavnost in v podzakonskih predpisih, ki so izdani na njegovi podlagi.

1. člen

**(uporaba predpisov)**

Za vprašanja v zvezi z opravljanjem pogrebne in pokopališke dejavnosti iz tretjega člena tega odloka, ki niso posebej urejena s tem odlokom se uporabljajo republiški in občinski predpisi s področja izvajanja pogrebne in pokopališke dejavnosti.

**2 Pogrebna slovesnost**

1. člen

(način izvajanja pogrebne slovesnosti)

(1) Pogrebna slovesnost obsega dejanja slovesa pred pokopom pokojnika oziroma pred upepelitvijo.

(2) Potek pogrebne slovesnosti in pokopa uskladita upravljavec in naročnik pogreba oziroma izbrani izvajalec pogrebne dejavnosti.

(3) Pogrebna slovesnost se izvede v skladu s pokojnikovo voljo in na način, določen s tem odlokom.

(4) Če pokojnik ni izrazil svoje volje o načinu pokopa in pogrebni slovesnosti, odloča o tem naročnik pogreba.

(5) Slovesnost v zvezi z raztrosom pepela se določi s tem pokopališkim redom.

(6) Pri pogrebni slovesnosti lahko sodelujejo tudi predstavniki verskih skupnosti, društev, ob pokopu njihovih stanovskih pripadnikov pa tudi vojska in policija.

**3 Storitve pokopališko pogrebnega moštva**

1. člen

(pokopališko pogrebno moštvo)

(1) Storitve pokopališko pogrebnega moštva na pokopališču Sveta Trojica v Slovenskih goricah zagotavlja upravljavec z najmanj dvema osebama (zastavonoša slovenske zastave in vodja pogreba).

(2) Storitve pokopališko pogrebnega moštva obsegajo prevoz ali prenos krste ali žare iz mrliške vežice oziroma upepeljevalnice do mesta pokopa s položitvijo v grob ali z raztrosom pepela.

**4 Pogreb**

1. člen

(osnovni obseg pogreba)

Osnovni obseg pogreba obsega prijavo pokopa, pripravo pokojnika, minimalno pogrebno slovesnost in pokop, vključno s pogrebno opremo.

**4.1 Prijava pokopa**

1. člen

(prijava pokopa)

(1) Pokop naročnik prijavi upravljavcu pokopališča oziroma izvajalcu pogrebne dejavnosti, ki ga je izbral naročnik pogreba ali občina.

(2) K prijavi pokopa mora naročnik pogreba oziroma izvajalec pogrebne dejavnosti priložiti listino, ki jo izda pooblaščeni zdravnik oziroma zdravstvena organizacija, ali matičar matičnega registra, kjer je bila smrt prijavljena.

**4.2 Priprava pokojnika**

1. člen

(priprava pokojnika)

Priprava pokojnika obsega vsa potrebna dela pred upepelitvijo ali pokopom, ki jih izvede izvajalec pogrebne dejavnosti, v skladu z zakonom, ki ureja pogrebno in pokopališko dejavnost.

**4.3 Minimalna pogrebna slovesnost**

1. člen

(minimalna pogrebna slovesnost)

Minimalna pogrebna slovesnost, ki jo izvede pogrebno pokopališko moštvo obsega prevoz ali prenos pokojnika iz mrliške vežice oziroma upepeljevalnice do mesta pokopa.

**4.4 Pokop**

1. člen

(pokop)

(1) Pokop obsega dejanja, ki omogočajo položitev posmrtnih ostankov oziroma upepeljenih ostankov pokojnika v grobni prostor ali raztros pepela na pokopališču, v skladu z voljo pokojnika in na način, določen s tem odlokom.

(2) Pokop se opravi na pokopališču, zunaj pokopališča pa je dovoljen le kot posebni pokop stanovskih predstavnikov v grobnice verskih skupnosti.

(3) Pokop stanovskega predstavnika v grobnice verskih skupnosti na območju občine se lahko opravi po predhodnem soglasju, ki ga izda občinska uprava občine.

**5 Način in čas pokopa**

1. člen

**(način pokopa)**

(1) Na območju občine so dovoljene naslednje vrste pokopov:

* pokop v krsto, kjer se pokojnika položi v krsto in pokoplje v grob,
* pokop z žaro, kjer se upepeljeni ostanki pokojnika shranijo v žaro in pokopljejo v grob,
* raztros pepela, ki se opravi na posebej določenem prostoru na pokopališču.

(2) Drugačno ravnanje s pepelom, kot je določeno v drugi in tretji alineji prejšnjega odstavka, ni dovoljeno.

(3) O načinu pokopa se dogovorita upravljavec pokopališča innaročnik pogreba in izbrani izvajalec pogrebne dejavnosti.

(4) Vsakemu pokojniku mora biti zagotovljen dostojen pogreb v skladu z njegovo voljo ali željo naročnika pogreba.

(5) Pogrebna slovesnost se opravi v skladu z določili tega odloka in dogovora med naročnikom pogreba in o načinu priprave in vodenja pogrebne slovesnosti.

(6) Pogrebna slovesnost ima lahko značilnosti obreda posamezne verske skupnosti. V takem primeru se pri pogrebni slovesnosti opravi tudi verski obred.

(7) Pri javni pogrebni slovesnosti je lahko prisoten vsakdo, ki se obnaša kraju in času primerno.

(8) Kraj, dan in čas pogrebne slovesnosti določita upravljavec in naročnik pogreba sporazumno, upoštevajoč načelo kontinuiranega poteka pogrebov.

(9) Naročnik pogreba lahko pri načinu poslovitve izbira:

**a.) verski pokop**

**b) civilni pokop**

**c.) tihi pokop (pogreb v družinskem krogu),**

**d.) anonimni pokop.**

(10) Upravljavec mora uro pogreba javno objaviti tako, da ob položitvi pokojnika v mrliško vežo izobesi obvestilo pred mrliško vežo.

(11) Upravljavec, v kolikor se tako dogovori z naročnikom pogreba, v mrliški veži v kateri pokojnik leži ali v poslovilni dvorani postavi pult z žalno knjigo.

1. **Verska pogrebna slovesnost**

**a.a. Pogrebna slovesnost s sveto mašo v farni cerkvi ali veži.**

Pogrebna slovesnost se praviloma prične v mrliški vežici. Če je takšna želja se lahko 10 min. pred pogrebom moli.

Nekaj minut pred pričetkom pogreba razporeditev zastavonoše s slovensko zastavo, ki ima pripet žalni trak in razporeditev ostalih praporščakov.

 Svečanost se prične z dvigom krste z pokojnikom ali žare z mrliškega odra . Sočasno zapoje zbor (godba). Krsto oz. žaro se prenese na mrliški voziček oz. mizico na plato (nadstrešek) vežice. Sledi obred duhovnika . Formiranje sprevoda.

Pogrebni sprevod se praviloma odvija od vežice, do farne cerkve, kjer se daruje sveta maša.

Vrstni red v sprevodu:

Državna zastava, križ/znamenje, svetilka;

Prapori;

Nosilci pokojnikovih odlikovanj in priznanj (če so);

Godba (če je);

Moški udeleženci;

Pevci;

Duhovnik in ministranti;

Krsta (Žara);

Svojci pokojnika – sorodstvo;

Ženske.

Po končani sveti maši se pogrebni formira sprevod ter nadaljuje pot do groba. Ko se sprevod bliža pokopališču se lahko v kapelici na pokopališču zvoni.

Ob grobu se udeleženci pogrebne svečanosti razvrstijo tako, da so neposredno ob grobu svojci umrlega, duhovnik, govornik, nosilci odlikovanj in priznanj, državne zastave ter prapori

Razpored v sprevodu se lahko na željo najbližjega sorodnika oz. naročnika in v soglasju izvajalca pogreba, izvede tudi drugače.

Pri grobu najprej zapojejo pevci;

Duhovnik z molitvijo izroča pokojnika zemlji, spust krste oz. žare;

Govor (lahko je tudi v cerkvi na koncu sv. maše);

Pevci ali godba;

Melodija s trobento, pozdrav z državno zastavo in prapori;

Beseda zahvale.

Udeleženci pogreba se poslovijo od pokojnika z mimohodom.

V kolikor je pogreb lovski, gasilski….se izvajalec pogreba skupaj z naročnikom in predstavnikom društva dogovori o poteku in organizaciji pogreba.

**a.b. Pogrebna slovesnost – samo verski obred**

Pogrebna slovesnost se praviloma prične v mrliški vežici. Če je takšna želja, se lahko 10 min. pred pogrebom moli.

 Sledi iznos cvetja, postavitev zastavonoše, s slovensko zastavo, ki ima pripet žalni trak in razporeditev praporščakov.

 Svečanost se prične z dvigom krste z pokojnikom ali žare z mrliškega odra. Sočasno zapoje zbor (godba). Krsto oz. žaro se prenese na mrliški voziček oz. mizico na plato (nadstrešek) vežice. Sledi obred duhovnika . Formiranje sprevoda in nadaljevanje do groba.

Za vrstni red v sprevodu je smiselno uporabiti isti vrstni red kot pri pokopu s sveto mašo.

 V kapelici na pokopališču se lahko zvoni.

Ob grobu se udeleženci pogrebne svečanosti razvrstijo tako, da so neposredno ob grobu svojci umrlega, duhovnik, govornik, nosilci odlikovanj in priznanj, državne zastave ter prapori

Razpored v sprevodu se lahko na željo najbližjega sorodnika oz. naročnika izvede tudi drugače.

Pri grobu najprej zapojejo pevci;

Duhovnik z molitvijo izroča pokojnika zemlji, spust krste oz. žare;

Govor;

Pevci ali godba;

Melodija z trobento, pozdrav z državno zastavo in prapori;

Beseda zahvale.

Udeleženci pogreba se poslovijo od pokojnika z mimohodom.

V kolikor je pogreb lovski, gasilski….se izvajalec pogreba skupaj z naročnikom in predstavnikom društva dogovori o poteku in organizaciji pogreba.

**b. Civilna pogrebna slovesnost**

Pogrebna slovesnost se običajno opravi pred mrliško vežico.

Nekaj minut pred pogrebom se opravi iznos žalnega cvetja, postavitev zastavonoše slovenske zastave, ki ima pripet žalni trak in razporeditev praporščakov.

Slovesnost se prične z dvigom krste s pokojnikom ali žare z mrliškega odra . Sočasno zapoje zbor (godba). Krsto oz. žaro se prenese na mrliški voziček oz. mizico na plato (nadstrešek) vežice. Sledijo govori in pevci. Formiranje pogrebnega sprevoda.

Pogrebni sprevod se odvija od vežice, do groba na pokopališču.

Vrstni red v sprevodu:

Državna zastava, znamenje (piramida);

Prapori;

Nosilci pokojnikovih odlikovanj in priznanj (če so);

Godba (če je);

Moški udeleženci;

Pevci;

Krsta (Žara);

Svojci pokojnika – sorodstvo;

Ženske .

Ob grobu se udeleženci pogrebne svečanosti razvrstijo tako, da so neposredno ob grobu svojci umrlega, govornik, nosilci odlikovanj in priznanj, državne zastave ter prapori.

Razpored v sprevodu se lahko na željo najbližjega sorodnika oz. naročnika izvede tudi drugače.

Pri grobu najprej zapojejo pevci, spust krste oz. žare;

Govornik;

Pevci ali godba;

Melodija s trobento, pozdrav z državno zastavo in prapori;

Beseda zahvale.

Udeleženci pogreba se poslovijo od pokojnika z mimohodom.

V kolikor je pogreb lovski, gasilski….se izvajalec pogreba skupaj z naročnikom in predstavnikom društva dogovori o poteku in organizaciji pogreba.

**c. Tiha pogrebna slovesnost-Tihi pogreb**

Tihi pogreb se opravi na željo svojcev (oz. naročnika pogreba) ali pokojnega (oporoka).

Protokol pogreba je odločitev svojcev umrlega. Upravljavec pokopališča in izvajalec pogrebne dejavnosti v zvezi s tihim pogrebom ne smeta dajati nobenih informacij v javnost.

**d. Anonimni pokop**

Obred anonimnega pokopa se lahko opravi na pokopališču in se izvede tako, da se opravi raztros pepela pokojnika na za to posebej določeni tratni ploskvi .

Anonimni pokop opravi upravljavec ob prisotnosti najožjih svojcev ali brez njihove prisotnosti, v skladu z dogovorom z naročnikom pogreba.

Na kraju raztrosa ni obeležja. Kraj pokopa je evidentiran v evidenci o umrlih, ki so pokopani na pokopališču.

Plačnik anonimnega pokopa se lahko odloči za poslovitev od pokojnika.

1. člen

**(čas pokopa)**

1. Pokop na pokopališčih v občini se lahko opravi v letnem času (1.4. do 15.10.) med 10.00 in 17.00 uro in v zimskem času (16.10. do 31.3.) med 10.00 in 16.00 uro.
2. Pokopi se ne opravljajo na prvi dela prosti dan državnih praznikov.
3. Čas pokopa določi upravljavec v soglasju z naročnikom pogreba oziroma izbrani izvajalec pogrebne dejavnosti.

**6 Način pokopa, če je plačnik občina**

1. člen

**(način pokopa, če je plačnik občina)**

(1)Če je plačnik pokopa občina se opravi pokop v žaro, kjer se upepeljeni ostanki pokojnika shranijo v žaro in pokopljejo v skupno grobnico oz. grobno mesto, ki ga določi upravljavec.

(2)Pogreb, ki ga plača občina mora biti v skladu z veljavno zakonodajo, standardi in normativi.

**7 Mrliške vežice**

1. člen

**(mrliške vežice)**

(1) Na pokopališču Sveta Trojica v Slovenskih goricah je mrliška vežica, katere uporaba je obvezna.

**8 Ureditev groba**

1. člen

**(urejanje grobnih polj)**

(1) Grobna polja se uredijo pred pričetkom pokopavanja.

(2) Urejanje grobnih polj zajema izravnavo površin, zasaditev dreves ali grmovnic, sejanje trave ali položitev travne ruše. Drevesa ali grmovnice se lahko zasadijo tudi že ob obstoječih robovih ob soglasju upravljavca.

(3) Pri urejanju novih ali opuščenih grobov lahko upravljavec izdela temelje za nagrobnik, skladno z načrtom razdelitve na pokopališčne oddelke in grobove. Pri preurejanju lahko sodeluje tudi bodoči najemnik grobnega polja.

1. **člen**

**(prva ureditev groba)**

1. Po opravljenem pokopu se grob uredi v skladu z določili tega odloka. Grob prvenstveno uredi najemnik, po dogovoru z upravljavcem. Po opravljenem pokopu poskrbi za odvoz odvečne zemlje na deponijo, odstrani cvetje z groba in očisti grob. Če upravljavec ugotovi, da najemnik groba ureditve ni ustrezno izvedel v roku 30 dni od pokopa, ga pismeno pozove, da stanje popravi ali odpravi. Če tega ne stori v 30 dneh po vročitvi poziva, upravljavec stanje popravi ali odpravi na stroške najemnika groba. Najemnika groba o tem pismeno obvesti.

(2) Najemnik groba poskrbi za položitev travne ruše na mesto, od koder je bila odstranjena pred izkopom grobne jame, zasejanje trave in posaditev grmovnic, ki so bile tedaj izkopane in morebitno dosaditev, postavitev spomenika, morebitno postavljanje posode za cvetje in omarice za polaganje sveč.

1. **člen**

**(ureditev groba po pogrebu)**

(1) Upravljavec ali izvajalec pogrebne dejavnosti po pogrebu zasuje grobno jamo oziroma zapre pokrov žarne niše. Na grob položi cvetje ali ga razporedi na stojala.

 (2) Najemnik groba lahko do dokončne ureditve groba na grob postavi začasno obeležje.

**9 Vzdrževanje reda, čistoče in miru na pokopališču**

1. člen

(vzdrževanje reda, čistoče in miru na pokopališču)

(1) Obisk pokopališča je dovoljen v času, ki ga določi in javno objavi upravljavec.

(2) Upravljavec pokopališča vzdržuje red, čistočo in mir na pokopališču tako, da:

* skrbi za urejenost in vzdržuje pokopališče in pokopališke objekte;
* oddaja prostore in grobove v najem in vodi register sklenjenih pogodb;
* določa mesto, datum in uro pokopa, glede na predhodni dogovor z naročnikom pogreba oziroma izbranim izvajalcem pogrebne dejavnosti;
* izvaja storitve pokopališko pogrebnega moštva;
* vodi evidenco o grobovih in pokopih;
* organizira in nadzira dela na pokopališču;
* skrbi za red in čistočo na pokopališču in v njegovi neposredni okolici;
* skrbi za urejenost in vzdrževanje mrliške vežice in njenega funkcionalnega prostora;
* z izdajo pisnega soglasja za izvedbo kamnoseških del za končno ureditev groba.
1. Kamnoseška dela se lahko opravljajo le od ponedeljka do petka med 7.00 in 20.00 uro, vendar ne uro pred in uro po pogrebu ter v času pogreba.
2. člen

(prepovedi)

(1) Obiskovalec pokopališča je dolžan ob vstopu na pokopališče opustiti vse, kar bi bilo zoper pieteto do umrlih in se obnašati na pokopališču in njegovi neposredni bližini tako, da izkaže ustrezno spoštovanje do umrlih, drugih obiskovalcev in samega kraja.

(2) Na pokopališču ni dovoljeno zlasti:

* nedostojno vedenje, kot je vpitje, glasno smejanje, razgrajanje in hoja po grobovih oziroma prostorih za grobove;
* odlaganje odpadkov izven za to določenega prostora;
* onesnaženje pokopaliških objektov in naprav, nagrobnikov, grobov ali nasadov;
* vodenje živali na pokopališki prostor in objekte na območju pokopališča;
* brez soglasja upravljavca opravljati prevozov, kamnoseških, vrtnarskih, kovino-strugarskih in drugih del v času napovedane pogrebne svečanosti,
* vstop s kolesom s pomožnim motorjem, kolesom z motorjem, motornim kolesom, vožnja, ustavljanje in parkiranje, razen za potrebe opravljanja dejavnosti upravljavca in ureditve ali vzdrževanja groba.

**10 Način oddaje grobov v najem**

1. člen

(oddaja grobov v najem)

(1) Grob oddaja v najem oz. v zakup (v nadaljevanju: najem) upravljavec pokopališča na podlagi najemne pogodbe v skladu s tem odlokom.

(2) Najemnik groba je lahko je praviloma ena pravna ali fizična oseba.

(3) Če naročnik pogreba ob prijavi pogreba nima v najemu groba, mu ga dodeli v najem upravljavec pokopališča, s katerim mora naročnik pogreba pred naročilom pogreba skleniti najemno pogodbo, razen pri raztrosu pepela ali pokopu zunaj pokopališča.

(4) Ob pisnem soglasju naročnika pogreba lahko namesto njega najemno pogodbo z upravljavcem pokopališča sklene druga pravna ali fizična oseba. Če nobena druga oseba ob pisnem soglasju z upravljavcem pokopališča ne sklene najemne pogodbe, jo mora skleniti naročnik pogreba v skladu s prejšnjim odstavkom.

1. člen

(pogodba o najemu groba)

Pogodba o najemu groba mora določati zlasti:

* osebe najemnega razmerja;
* čas najema;
* vrsto, zaporedno številko in velikost groba;
* osnove za obračun višine letne najemnine in način plačevanja;
* obveznost najemojemalca glede urejanja grobov, oziroma prostora za grob;
* ukrepe v primeru neizpolnjevanja obveznosti najemojemalca iz te pogodbe in druge obveznosti najemojemalca.
1. **člen**

(1) Prostor za grobove daje upravljavec v najem za določen čas, najmanj za 10 let in se lahko po poteku tega roka podaljša. Najmanj dva meseca pred potekom pogodbe o najemnik mora upravljavec pisno opozoriti najemnika o prenehanju pogodbe in ga opozoriti na posledice, če pogodbe ne bi podaljšal.

(2) Če pogodbeni stranki pogodbe ne podaljšata, je najemnik dolžan odstraniti robnike, spomenik in drugo opremo groba v 3 mesecih po preteku in razveljavitvi pogodbe o najemu.

(3) Če tega ne stori, stori to upravljavec na stroške najemnika, grob oziroma prostor za grob pa po preteku mirovalne dobe odda drugemu v najem.

(4) V času od odstranitve opreme groba do poteka mirovalne dobe in ponovne oddaje grobnega prostora drugemu najemniku, skrbi za minimalno vzdrževanje opuščenega groba upravljavec pokopališča.

(5) Sredstva za vzdrževanje iz prejšnjega odstavka tega člena zagotovi upravljavec.

1. **člen**

V primeru smrti najemnika groba se najem prenese na dediča ali bližnje svojce (zakonec ali otroci), če teh ni, ostane grob v rokah upravljavca.

1. **člen**

Po razveljavitvi pogodbe o najemu je grobni prostor opuščen grob do konca mirovalne dobe, po poteku katere se lahko odda drugemu najemniku.

1. **člen**
2. Upravljavec razveljavi pogodbo o najemu v naslednjih primerih:

• če najemnik grobnega prostora po predhodnem opozorilu ne poravna grobnine za preteklo leto,

• če najemnik ne vzdržuje grobnega prostora kljub opozorilu in ni sledu o obisku svojcev,

• ob opustitvi pokopališča,

• če upravljavcu ni znan najemnik oziroma če le-ta ni sporočil spremembe bivališča in imena,

• kadar tako zahteva načrt ureditve in razdelitve pokopališča.

1. V primeru tretje in pete alinee mora upravljavec o razveljavitvi pogodbe o najemu obvestiti najemnika vsaj šest mesecev pred opustitvijo pokopališča oz. ureditve in razdelitve pokopališča.
2. V primeru 5. alinee tega člena je upravljavec dolžan zagotoviti nadomestni prostor za premestitev pokojnikov, v kolikor tako zahtevajo svojci oz. najemniki grobov.
3. **člen**

Uporabniki storitev iz tega odloka imajo pravico in obveznost do uporabe storitev pod pogoji določenimi v tem odloku in drugih odlokih s tega področja, pravico do pritožbe na pristojne organe, če so kršene njihove pravice in obveznost spoštovanja navodil upravljavca in predpisov, ki urejajo področje varnosti, reda in miru, zdravstvenega in sanitarnega varstva in ostalih predpisov, ki urejajo pokope.

1. **člen**

**(dolžnosti in pravice uporabnikov storitev in upravljavca**

Najemniki grobov so dolžni:

• vzdrževati grobove in vmesne prostore med grobovi,

• spoštovati vsa določila iz pogodbe o najemu,

• redno plačevati vzdrževalnino (grobnino-cena najema groba) za pokopališče,

• urejati grob v skladu z načrtom pokopališča in soglasja upravljavca,

 v primeru pokopa začasno odstraniti vse predmete na grobnem mestu, ki bi se lahko poškodovali,

• upoštevati določila pokopališkega reda.

**11 Posegi v prostor na pokopališču**

1. **člen**

 (posegi v prostor na pokopališču)

(1) Postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču je dovoljen ob predhodnem soglasju upravljavca pokopališča.

(2) Upravljavec pokopališča daje soglasja za postavitev, popravilo, odstranitev spomenikov in drugih nagrobnih obeležij na območju pokopališča v skladu z zakonom in tem odlokom.

(3) Upravljavec pokopališča izda soglasje v petnajstih (15) dneh od prejema popolne vloge, razen v primerih, ko so objekti kulturna dediščina ali kulturni spomenik. O zavrnitvi soglasja odloči občinska uprava v 15 dneh. Odločitev občinske uprave je dokončna, zoper njo pa je mogoč upravni spor.

(4) Za druga dela na območju pokopališča (klesanje in barvanje črk, čiščenje spomenikov in drugih nagrobnih obeležij ter vrtnarske storitve) mora izvajalec pri upravljavcu pokopališča priglasiti le termin izvedbe del. Priglasitev je brezplačna.

(5) Če najemnik ne vzdržuje nagrobnega spomenika in groba v celoti in je nagrobna oprema v takšnem stanju, da pomeni nevarnost za obiskovalce pokopališča ali sosednje grobove ali grob zaradi neurejenosti kvari izgled pokopališča, se šteje grob za opuščenega.

**12** **Grobovi**

1. člen

(zvrsti grobov)

(1) Na pokopališčih v občini so lahko naslednje zvrsti grobov:

* enojni,
* družinski ali dvojni,
* žarni grobovi,
* grobnice,
* grobišča, kostnice in skupna grobišča,
* prostor za raztros pepela in
* prostor za anonimni pokop.
1. člen

Pokopališče mora imeti pokopališki kataster in načrt pokopališča z razdelitvijo na pokopališčne oddelke in grobove, evidenco grobov in pokopanih oseb v posameznem grobu, datum pokopa ter oznako groba. Za vodenje pokopališkega katastra in načrt mora ustrezno skrbeti upravljavec.

**13 Okvirni tehnični normativi za grobove**

1. člen

(grobovi)

(1) Enojni grobovi so tisti, ki omogočajo pokop odrasle osebe. V enojne grobove se pokopavajo krste in žare. Enojni grobovi so talni.

(2) Družinski ali dvojni grobovi so tisti, kjer je grobni prostor večjih dimenzij od enojnega grobnega prostora, ki omogočajo pokop ene krste poleg druge na enaki višini v grobu. V družinske grobove se lahko poleg krst pokopavajo tudi žare.

(3) Grobnice imajo v celoti obzidan podzemni del. V grobnice se krste pokopavajo tako, da se polagajo ena na drugo ali pa na police. V grobnice se pokopavajo krste s kovinskimi vložki in žare.

(4)Na pokopališčih so grobovi naslednjih dimenzij:

|  |  |  |  |
| --- | --- | --- | --- |
| Vrsta groba | Dolžina | Širina | Globina |
| Enojni grob | 2,0 m | 1,1 m | min. 1,8 m |
| Družinski grob ali dvojni grob | 2,0 m | 2,1 m | min. 1,8 m |
| Žarni grob | 1,0 m | 1,0 m | min. 0,6 m |

(5) Te dimenzije predstavljajo zunanji vidni obod in veljajo za na novo pridobljena grobna polja in preurejanje obstoječih grobnih polj.

(6) Globina prvega pokopa v grob je najmanj 1,80 m.

(7) Enojne in družinske grobove je dovoljeno poglobiti, da se lahko vanje zvrsti več zaporednih krst.

(8) Odmiki med grobovi smejo biti široki največ 0,5 m in najmanj 0,3 m. Poti med grobovi morajo biti široke najmanj 0,5 m.

1. **člen**

Nagrobni spomeniki, nagrobne ograje in druga znamenja se postavijo v skladu z načrtom razdelitve na pokopališčne oddelke in grobove pokopališča in so lahko pokončni ali ležeči in ne smejo segati izven meje določenega grobnega prostora, v višino pa smejo segati največ do 1,2 m.

1. **člen**

Obnova nagrobnih spomenikov in okvirjev ali spreminjanje enojnih grobov v družinske in obratno je možno samo s pisnim soglasjem, ki ga izda upravljavec na podlagi vloge za izdajo soglasja najemnika groba, če je to izvedljivo na določeni lokaciji in v skladu z načrtom razdelitve na pokopališčne oddelke in grobove.

1. **člen**

Najemnik lahko prosto ureja notranji obod tradicionalnega grobnega polja, vendar na njem ne sme zasajati trajnic, ki bi po višini presegale nagrobni kamne, postavljen na tem grobnem polju. Najemnik mora skrbeti za urejenost grobnega polja, to pomeni, da grobno polje ne sme zaraščati. Če v primeru zaraščanja najemnik kljub pisnemu opozorilu upravljavca grobnega polja ne uredi, lahko upravljavec pogodbo o najemu enostransko prekine in ravna, kot da je grob opuščen in ga nameni za nadaljnji najem.

1. člen

(žarni grobovi)

(1) Žarni grobovi so talni in zidni. V žarne grobove se pokopavajo le žare.

(2) Žare ni dovoljeno shranjevati izven pokopališča.

1. **člen**

**(grobnice)**

(1) Grobnice imajo v celoti obzidani podzemni del. V grobnice se krste pokopavajo tako, da se polagajo ena na drugo ali pa na police. V grobnice se pokopavajo krste s kovinskimi vložki in žare.

(2) Nove grobnice je dovoljeno graditi le, če tako določeno s prostorskim aktom, ki ureja pokopališče.

1. **člen**

 **(grobišča, kostnice in skupna grobišča)**

(1) Grobišča so prostori za skupni pokop ob morebitnih naravnih in drugih nesrečah, v vojni in izrednih razmerah ter skupna grobišča.

(2) Kostnice so prostori, v katere se lahko polagajo posmrtni ostanki prekopanih grobov.

1. **člen**

**(prostor za anonimni pokop)**

(1) Prostor za anonimni pokop je prostor na oddelku pokopališča, ki je enotno urejen po načrtu razdelitve in je brez označbe in imena pokojnika, namenjen pokopu krst ali žar.

(2) Podatke o pokojnikih, ki so bili anonimno pokopani, vodi upravljavec pokopališča.

(3) Na prostoru za anonimne pokope mora biti urejen skupni prostor za polaganje cvetja in prižiganje sveč.

1. **člen**

**(prostor za raztros pepela)**

(1) Prostor za raztros pepela je prostor na posebnem oddelku pokopališča, namenjen raztrosu pepela. Imena pokojnih, razen pri anonimnem pokopu so, če naročniki pogrebov to želijo, napisana na skupnem nagrobniku.

(2) Na prostoru za raztros pepela je urejen skupni prostor za polaganje cvetja in prižiganje sveč. Zunaj tega prostora ni dovoljeno polagati cvetja, sveč in drugih predmetov ali hoditi po tem prostoru, razen za namene vzdrževanja pokopališč.

1. člen

(mirovalna doba za grobove)

(1)Mirovalna doba je čas, ki mora preteči od zadnjega pokopa na istem mestu v istem grobu.

(2)Mirovalna doba za pokop s krsto jedeset letrazen za pokop z žaro, kjer ni mirovalne dobe.

(3) Prekop groba in pokop pokojnika na isto mesto v grobu, kjer je bil kdo pokopan, se sme opraviti po preteku mirovalne dobe, razen za pokop z žaro.

**14 Cenik uporabe pokopališča, pokopaliških objektov in naprav ter druge pokopališke infrastrukture in storitev**

1. **člen**

**(grobnina)**

(1) Grobnina (cena najema groba) je sorazmerni delež letnih stroškov upravljanja pokopališke dejavnosti za posamezno vrsto groba, izračunan na podlagi seštevka vseh vrst grobov in njihovih razmerij do enojnega groba.

(2) Stroški grobnine vključujejo stroške za urejenost pokopališča, oddaje grobov v najem in stroške vodenja evidenc.

(3) Višino grobnine na predlog upravljavca pokopališča, upoštevajoč predhodna odstavka, s sklepom določi občina, ki pri tem upošteva tudi morebitno pogrebno pristojbino ter druga sredstva, namenjena upravljanju tega pokopališča.

(4) Grobnina se lahko plača za obdobje, daljše od enega leta, a največ za deset let.

(5) Ob prvem najemu groba se grobnina plača v sorazmernem delu do konca letnega obdobja.

1. člen

(cenik)

Za uporabo pokopališča, pokopališke objekte in naprave ter drugo pokopališko infrastrukturo plačujejo uporabniki oziroma najemniki naslednje cene, ki jih potrdi občinski svet :

* cena uporaba poslovilnega objekta ali mrliške vežice,
* cena pogrebnega moštva ter izkopa in zasutja grobne jame,
* cena prve ureditve groba,
* cena najema groba (grobnina).

**15 Pogrebna pristojbina**

1. člen

(pogrebna pristojbina)

(1) Občina lahko določi pogrebno pristojbino.

(2) Pogrebna pristojbina je denarni znesek, ki ga lahko določi občina za izvedbo pogreba na posameznem pokopališču in ki ga upravljavcu pokopališča plača izvajalec pogreba;

(3) Pogrebno pristojbino, določi Občinski svet Občine Sveta Trojica v Slovenskih goricah s sklepom, ki se objavi v uradnem glasilu občine.

**16 Nadzor**

1. člen

(nadzor)

(1) Nadzor nad izvajanjem tega odloka izvaja občinska inšpekcija

(2) Pri izvajanju nadzora lahko inšpekcija izdaja odločbe ter odreja druge ukrepe, katerih namen je zagotovitev izvrševanja določb tega odloka.

**17 Prekrški**

1. člen

(prekrški)

(1) Z globo 500,00 EUR se kaznuje pravna oseba ali samostojni podjetnik posameznik če:

* odlaga odpadke izven za to določenega prostora;
* onesnažuje pokopališkeo bjekte in naprave, nagrobnike, grobove ali nasade,
* brez soglasja upravljavca opravlja prevoz kamnoseških, vrtnarskih, kovino-strugarskih in drugih del v času napovedane pogrebne svečanosti,
* vstopa na pokopališče s kolesom s pomožnim motorjem, kolesom z motorjem, motornim kolesom ali drugim vozilom.
* opravlja vožnjo, ustavljanje ali parkiranje na pokopališču, razen za potrebe opravljanja dejavnosti upravljavca in ureditve ali vzdrževanja groba.

(2) Z globo 300,00 EUR se kaznuje za prekršek iz prvega odstavka tega člena odgovorna oseba pravne osebe ali odgovorna oseba samostojnega podjetnika posameznika.

(3) Z globo 100,00 EUR se kaznuje fizična oseba, ki  se

* nedostojno vede, kot je vpitje, glasno smejanje, razgrajanje in hoja po grobovih oziroma prostorih za grobove;
* odlaga odpadke izven za to določenega prostora;
* onesnažuje pokopališke objekte in naprave, nagrobnike, grobove ali nasade;
* vodi živali na pokopališki prostor in objekte na območju pokopališča;
* brez soglasja upravljavca opravlja prevoz kamnoseških, vrtnarskih, kovino-strugarskih in drugih del v času napovedane pogrebne svečanosti,
* vstopa na pokopališče s kolesom s pomožnim motorjem, kolesom z motorjem, motornim kolesom ali drugim vozilom.

**18 Prehodne in končna določbe**

1. **člen**

Dokler na pokopališčih ni določen prostorraztros pepela, ta vrsta pokopa ni dovoljena.

Dokler na pokopališčih ni določen prostor za anonimni pokop ta vrsta pokopa ni dovoljena.

1. člen

(prenehanje veljavnosti in začetek veljavnosti)

Z dnem uveljavitve tega odloka preneha veljati Odlok o pokopališki in pogrebni dejavnosti, urejanju pokopališč in pokopališkem redu v Občini Sveta Trojica v Slovenskih goricah (Ur. l. RS, št. 27/2007).

Ta odlok začne veljati petnajsti (15) dan po objavi v Uradnem glasilu Slovenskih občin.

Številka: 354-3/2014-

Datum: …………………..

 Župan

Občine Sveta Trojica v Slovenskih goricah

 **Darko Fras, univ. dipl. prav.**

**Obrazložitev:**

Občinski svet Občine Sveta Trojica v Slovenskih goricah je na svoji 26. redni seji dne 6. 9. 2018 obravnaval in sprejel v prvi obravnavi predlog Odloka o pokopališkem redu v Občini Sveta Trojica v Slovenskih goricah. Skozi razpravo je bilo ugotovljeno, da je smiselno nekatere določbe spremeniti, zato posredujemo v drugo obravnavo in sprejetje nekoliko spremenjen Odlok.

Spremembe so v naslednjih členih:

**15. člen (čas pokopa)**

*Predlog 1. obravnava:*

(1)Pokop na pokopališčih v občini se lahko opravi v letnem času (1.4. do 15.10.) med 10.00 in 17.00 uro in v zimskem času (16.10. do 31.3.) med 10.00 in ~~15.00 uro~~**~~.~~**

(2) Pokopi se ne opravljajo na prvi dela prosti dan državnih praznikov.

(3) Čas pokopa določi upravljavec v soglasju z naročnikom pogreba oziroma izbrani izvajalec pogrebne dejavnosti

*Predlog 2. obravnava:*

(1)Pokop na pokopališčih v občini se lahko opravi v letnem času (1.4. do 15.10.) med 10.00 in 17.00 uro in v zimskem času (16.10. do 31.3.) med 10.00 in **16.00 uro.**

(2) Pokopi se ne opravljajo na prvi dela prosti dan državnih praznikov.

(3) Čas pokopa določi upravljavec v soglasju z naročnikom pogreba oziroma izbrani izvajalec pogrebne dejavnosti

**19. člen (prva ureditev groba)**

*Predlog 1. obravnava*

(1) Po opravljenem pokopu se grob uredi v skladu z določili tega odloka. ~~Grob uredita upravljavec oz. izvajalec pogrebne dejavnosti. Upravljavec ali izvajalec pogrebne dejavnosti po opravljenem pokopu poskrbi za odvoz odvečne zemlje na deponijo, odstrani cvetje z groba in očisti grob~~.

*Predlog 2. obravnava:*

1. Po opravljenem pokopu se grob uredi v skladu z določili tega odloka. Grob prvenstveno uredi najemnik, po dogovoru z upravljavcem. Po opravljenem pokopu poskrbi za odvoz odvečne zemlje na deponijo, odstrani cvetje z groba in očisti grob. Če upravljavec ugotovi, da najemnik groba ureditve ni ustrezno izvedel v roku 30 dni od pokopa, ga pismeno pozove, da stanje popravi ali odpravi. Če tega ne stori v 30 dneh po vročitvi poziva, upravljavec stanje popravi ali odpravi na stroške najemnika groba. Najemnika groba o tem pismeno obvesti.

**27. člen**

*Predlog 1. obravnava:*

Po razveljavitvi pogodbe o najemu je grobni prostor opuščen grob do konca mirovalne dobe, ~~nakar se prekoplje in~~ odda drugemu najemniku.

*Predlog 2. obravnava:*

Po razveljavitvi pogodbe o najemu je grobni prostor opuščen grob do konca mirovalne dobe, **po poteku katere se lahko** odda drugemu najemniku.

Ob teh spremembah iz obrazložitve 1. obravnave povzemamo:

Občina Sveta Trojica v Slovenskih goricah je v letu 2007 na podlagi in v skladu z Zakonom o pokopališki in pogrebni dejavnosti ter urejanju pokopališč (Uradni list SRS, št. 34/84, 5/90, Uradni list RS, št. 17/91, 13/93, 66/93, in 64/2004) sprejela Odlok o pokopališki in pogrebni dejavnosti, urejanju pokopališč in pokopališkem redu v Občini Sveta Trojica v Slovenskih goricah (Ur. l. RS, št. 27/2007).

V letu 2016 je bil sprejet novi Zakon o pogrebni in pokopališki dejavnosti (Uradni list RS, 62/2016) na podlagi katerega se sprejema predmetni Odlok.

Zakon o pogrebni in pokopališki dejavnosti( Uradni list RS št. 62/16/ZPPDej) določa vsebino Odloka o pokopališkem redu v 4. členu. V tem členu je določeno, da mora občina v pokopališkem redu urediti naslednja vprašanja:

* način zagotavljanja 24-urne dežurne službe, kot obvezne gospodarske javne službe;
* način izvajanja pogrebne slovesnosti;
* storitve pokopališko pogrebnega moštva, ki se lahko zagotavljajo na posameznem pokopališču;
* osnovni obseg pogreba;
* način in čas pokopa;
* način pokopa, če je plačnik občina;
* možnost pokopa zunaj pokopališča, z določitvijo prostora;
* obratovanje mrliških vežic;
* obseg prve ureditve groba;
* vzdrževanje reda, čistoče in miru na pokopališču;
* način oddaje grobov v najem;
* postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču;
* zvrsti grobov;
* okvirni tehnični normativi za grobove;
* mirovalna doba za grobove;
* enotni cenik uporabe pokopališča, pokopaliških objektov in naprav ter druge pokopališke infrastrukture;
* pogrebna pristojbina, ki jo lahko določi občina za izvedbo pogreba na posameznem pokopališču, in ki jo upravljavcu pokopališča plača izvajalec pogreba;
* druga vprašanja pogrebne in pokopališke dejavnosti ter uporabnik

**Obvezna javna služba** (24-urna dežurna služba) obsega vsak prevoz od kraja smrti do

hladilnih prostorov izvajalca javne službe ali zdravstvenega zavoda zaradi obdukcije

pokojnika, odvzema organov oziroma drugih postopkov na pokojniku in nato do hladilnih

prostorov izvajalca javne službe, vključno z uporabo le-teh, če ta zakon ne določa drugače.

Vlada Republike Slovenije je z uredbo določila metodologijo za oblikovanje cen 24-urne dežurne službe( Uradni list RS št.5/18)

Stroški 24-urne dežurne službe vključujejo stroške prevozov, hladilnih prostorov in druge splošne stroške izvajalca, potrebne za izvajanje te službe.

**Izvajalec obvezne javne službe** je koncesionar. Izvajanje obvezne javne službe se zagotovi s podelitvijo koncesije na osnovi javnega razpisa.

**Pogrebna dejavnost, ki se izvaja na trgu,** obsega naslednje storitve:

* prevoz pokojnika, ki ga ne zagotavlja 24-urna dežurna služba;
* pripravo pokojnika;
* upepelitev pokojnika;
* pripravo in izvedbo pogreba.

**Izvajalec pogrebne dejavnosti** je lahko pravna ali fizična oseba, ki izpolnjuje pogoje,

določene z zakonom in je pridobila dovoljenje za opravljanje pogrebne dejavnosti.

**Upravljanje pokopališč** obsega:

* zagotavljanje urejenosti pokopališča,
* izvajanje investicij in investicijskega vzdrževanja,
* oddajo grobov v najem,
* vodenje evidenc ter izdajanje soglasij v zvezi s posegi na območju pokopališča.

Zagotavljanje urejenosti pokopališča obsega naslednje storitve:

* vzdrževanje pokopališč ter pokopaliških objektov in naprav ter druge pokopališke infrastrukture. Storitev vzdrževanja pokopališč ter pokopaliških objektov in naprav ter druge pokopališke infrastrukture obsega vzdrževanje objektov, naprav ter druge pokopališke infrastrukture, skupnih glavnih poti, zelenic, dreves, grmovnic, živih mej, odvoz odpadkov, porabo vode in elektrike, nadzorno službo, storitve informacijske pisarne in druga vzdrževalna dela.
* storitve najema pokopaliških objektov in naprav (mrliške vežice);
* storitve grobarjev in storitve pokopališko pogrebnega moštva. Storitve grobarjev obsegajo izkop in zasutje grobne jame, prvo ureditev groba, ki zajema odvoz odvečne zemlje in posušenega cvetja na odlagališče, ter prekop posmrtnih ostankov. Storitve pokopališko pogrebnega moštva, če jih omogoča pokopališki red, obsegajo prevoz ali prenos krste ali žare iz mrliške vežice oziroma upepeljevalnice do mesta pokopa s položitvijo v grob ali z raztrosom pepela.

Te storitve upravljavec pokopališča zaračunava izvajalcem pogrebnih storitev v skladu s cenikom, kot ga določa pokopališki red.

**Upravljavec** pokopališča je občina.

Odlok o pokopališkem redu omogoča možnost, da občina določi cene naslednjih storitev:

* cena uporaba poslovilnega objekta ali mrliške vežice,
* cena pogrebnega moštva ter izkopa in zasutja grobne jame,
* ceno prva ureditev groba,
* ceno za najem groba.

Poleg tega je podana možnost, da občina predpiše posebno pogrebno pristojbino za izvedbo pogreba. Pristojbino plača izvajalec pogreba.

V odloku o pokopališkem redu so določene tudi globe za kršitev tega odloka.

Po sprejemu tega odloka in koncesijekega odloka bo občina lahko izvedla javni razpis za podelitev koncesije za izvajanje 24 urne dežurne službe.

Predlagamo Občinskemu svetu Občine Sveta Trojica v Slovenskih goricah, da sprejme Odlok o pokopališkem redu v Občini Sveta Trojica v Slovenskih goricah kot je predlagan.

Pripravili:

Evropski pravni center Maribor, Milan Železnik

Občinska uprava, Srečko Aleksander Padovnik, Jože Žel

1. [↑](#footnote-ref-1)